
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 326 

“ “ 17 Μαΐου 1999 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στρεμμ. 0,777 στη θέ¬ 
ση «Μορτερό» Δημοτικού Διαμερίσματος Στροπώ- 
νων Δήμου Διρφύων Ν. Εύβοιας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε κτίριο το οποίο έχει χαρακτηρισθεί ως διατηρη¬ 
τέο και βρίσκεται εντός του ρυμοτομικού σχεδίου 
Δήμου Πατρών (Ν. Αχαΐας). 2 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 962 (1) 

Κήρυξη αναδασωτέας έκτασης στρεμμ. 0,777 στη θέση 
«Μορτερό» Δημοτικού Διαμερίσματος Στροπώνων Δή¬ 
μου Διρφύων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 (ΦΕΚ107Α/97) «Διοίκηση 
- Οργάνωση - Στελέχωση της Περιφέρειας - ρύθμιση θε¬ 
μάτων για την Τοπική Αυτοδιοίκηση και άλλες διατάξεις». 

2. Την 6747/29.9.1997 Απόφαση του Γενικού Γραμμα¬ 
τέα Περιφέρειας Στερεάς Ελλάδας «Μεταβίβαση αρμο¬ 
διοτήτων στους Προϊσταμένους των Δασικών Υπηρεσιών 
της Περιφέρειας Στερεάς Ελλάδας και της εξουσίας να υ¬ 


πογράφουν με εντολή Γενικού Γραμματέα της Περιφέρει¬ 
ας Στερεάς Ελλάδας». 

3. Τις διατάξεις του άρθρου 117 παρ. 3 του Συντάγμα¬ 
τος της χώρας. 

4. Τις διατάξεις του Ν. 998/79 «περί προστασίας δασών 
κ.λπ.» και ειδικότερα: 

α) Του άρθρου 41 παρ. 1, β. β) του άρθρου 38 παρ. 1. 

5. Τις διαταγές του Υπουργείου Γεωργίας: α) 
160417/1180/8.7.1980, β) 182447/3049/24.9.1980. 

6. Την 849/30.3.1999 αναφορά του Δασαρχείου Χαλκί¬ 
δας περί κηρύξεως αναδασωτέας έκτασης 0,777 στρεμ. 
στη θέση Μορτερό του Δημοσίου δάσους Στροπώνων 
που εκχερσώθηκε από τον Δημ. Κοκκονό και λοιπούς, α¬ 
ποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους και την προστασία και ανάπτυξη 
της δασικής βλάστησης με τεχνητή αναγέννηση (βάσει 
προγράμματος του Δασαρχείου της περιοχής της), την έ¬ 
κταση των 0,777 στρεμ. που βρίσκεται στη θέση Μορτερό 
του Δημοσίου δάσους Στροπώνων Ν. Εύβοιας και προσ¬ 
διορίζεται από τα στοιχεία Α - Β - Γ - Δ - Ε - Ζ - Α και με ό¬ 
ρια: 

Ανατολικά: Με αγροτοδασικό δρόμο και πέραν αυτού 
με δημόσιο δάσος Στροπώνων. 

Δυτικά: Με δημόσιο δάσος αειφύλλων - πλατυφύλλων 
Στροπώνων. 

Βόρεια: Με αγροτοδασικό δρόμο και πέραν αυτού με 
δημόσιο δάσος Στροπώνων. 

Νότια: Με αγροτική έκταση. 

Όπως φαίνεται στο συνημμένο σχεδιάγραμμα που απο¬ 
τελεί αναπόσπαστο μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 7 Απριλίου 1999 

Με εντολή Γεν. Γραμ. Περιφερέρειας 
Ο Διευθυντής Δασών 
ΝΙΚΟΛΑΟΣ ΑΓΑΘΟΥ ΛΟΥΚΑΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αρίθ. 8905/2018 (2) 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται εντός του ρυμοτομικού σχεδίου Δήμου Πα- 
τρών (Ν. Αχαΐας). 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081 /1992 (Α' 154) και ανηκα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

3. Την υπ’ αρ. 103326/1281/15.12.96 απόφαση του Υ¬ 
πουργού και Υφυπουργού Περιβάλλοντος, Χωροταξίας 
και Δημοσίων Έργων «Μεταβίβαση αρμοδιοτήτων στο Γε¬ 
νικό Γραμματέα και στους Προϊσταμένους των Γενικών 
Διευθύνσεων, Δ/νσεων και Τμημάτωντου Υπουργείου Πε¬ 
ριβάλλοντος, Χωροταξίας και Δημοσίων Έργων πλην Γε¬ 
νικής Γραμματείας Δημοσίων Έργων» (ΦΕΚ 
1126/Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 


5. Την από 10.12.1998 δήλωση - σύμφωνη γνώμη του εν¬ 
διαφερομένου Αθ. Σπηλιόπουλου. 

6. Την από 27.11.1998 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικισμών. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Στο κτίριο που έχει χαρακτηρισθεί ως διατηρητέο με 
την 86723/6412/24.10.1995 απόφαση του Γενικού Γραμμα¬ 
τέα του Υπουργείου ΠΕΧΩΔΕ και βρίσκεται επί της οδού 
Τσαμαδού 70 του ρυμοτομικού σχεδίου του Δήμου Πατρών 
(Ν. Αχαΐας) φερόμενο ως ιδιοκτησία Αθ Σπηλιόπουλου: 

α) Επιτρέπεται η αποκατάσταση του διατηρητέου κτιρί¬ 
ου όπως φαίνεται στα σχετικά εννέα (9) πρωτότυπα δια¬ 
γράμματα σε κλίμακα 1:50 και 1:100, που θεωρήθηκαν α¬ 
πό τον Προϊστάμενο της Διεύθυνσης Τοπογραφικών Ε¬ 
φαρμογών με την 8905/1999 πράξη του και που αντίτυπά 
τους σε φωτοσμίκρυνση δημοσιεύονται με την παρούσα 
απόφαση. 

β) Επιτρέπεται η κατασκευή νέου φέροντα οργανισμού, 
μετηνπροϋπόθεση να μην θιγούντα διακοσμητικά και αρ¬ 
χιτεκτονικά στοιχεία του διατηρητέου κελύφους του κτι¬ 
ρίου. 

γ) Κατά τα λοιπά ισχύουν οι διατάξεις της 
86723/6412/24.10.1995 απόφασης Γενικού Γραμματέα 
του ΥΠΕΧΩΔΕ (Δ'947). 

2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Απριλίου 1999 

Με εντολή Υπουργού 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΚΤΡΙΑ · ΟΨΗ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















